ટેક્સ અંગે આરંભિક અનિશ્ચિતતાની સ્થિતિ સર્જાય તો ગ્રાહકો કામચલાઉ ધોરણે ખરીદી બંધ ન કરે તે માટે કંપનીઓ સક્રિય થઇ ગઇ છે, જોકે જીએસટીમાં કેટલીક બાબતો અંગે હજુ પણ સ્પષ્ટીકરણની ખૂબ જરૂર છે, જેમાં કટ ઓવર તારીખ, નાણાકીય વળતર, જીએસટી રિટર્ન ફોર્મેટ વગેરે જેવી બાબતોનો સમાવેશ થાય છે. એફએમસીજી કંપનીઓને સૌથી વધુ અસંગઠિત સેક્ટરની કંપનીઓ સાથે હરીફાઇનો સામનો કરવો પડી રહ્યો હતો, પરંતુ સમગ્ર દેશમાં હવે એકસમાન જીએસટી આવવાના કારણે હવે આ હરીફાઇ ઘટશે.